ספייס ג'אם

ספייס ג'אם (באנגלית: Space Jam) הוא סרט קולנוע אמריקאי שיצא לאקרנים ב-15 בנובמבר 1996. הסרט משלב הנפשה ולייב אקשן. הכוכבים הראשיים העיקריים בסרט הם הכדורסלן מייקל ג'ורדן והארנב המצויר באגס באני. עלילתו של הסרט מתמקדת בפלישתם של חייזרים קטנים לכדור הארץ כדי לחטוף את הלוני טונס, על מנת להציג אותם בלונה פארק בחלל החיצון, המנוהל על ידי סווקאמר. באגס באני משכנע את החייזרים שהלוני טונס צריכים הזדמנות להתגונן ומזמין אותם להתחרות נגדם בכדורסל על חירותם. החייזרים, שקטנים מכדי להתמודד עם הלוני טונס במשחק הפיזי כדורסל, גונבים את כישרון המשחק של שחקני NBA, ומשתמשים בהם על מנת להפוך למפלצות ענקיות בעלות כוח רב. הם הולכים למשחק של פיניקס סאנס נגד ניו יורק ניקס וגונבים את כישרונם של פטריק יואינג, לארי ג'ונסון, צ'ארלס בארקלי, מאגסי בוגס ושון בראדלי. המפלצות לא גנבו את הכישרון ממייקל ג'ורדן, כיוון שבזמן זה בעלילה (בדמיון רב למציאות) הוא פרש מכדורסל ועבר לשחק בייסבול. הלוני טונס מצליחים לגייס את ג'ורדן לעזרתם והלה מתחיל בהכנתם למשחק המכריע. במהלך האימונים מצטרפים לקבוצת המצוירים ארנבת בשם לולה באני וסטן, עוזרו האישי של ג'ורדן. המשחק עצמו מתחיל לרעתם של הלוני טונס, אך ככל שהמשחק הולך ומתקדם, תחת הנהגתו של ג'ורדן הטונס משתפרים ולבסוף מצליחים לנצח את המפלצות. בעקבות הניצחון המפלצות מחזירות את הכישרונות לשחקני הכדורסל וחוזרים לממדיהם המקוריים, בנוסף לכך הם מחליטים להתפטר מעבודתם אצל סווקאמר ולהישאר בכדור הארץ עם הלוני טונס. הסרט מסתיים עם חזרתו של ג'ורדן לכדור הארץ ולמשחק כדורסל. מייקל ג'ורדן (בדיבוב העברי – אלון נוימן) ביל מארי (בדיבוב העברי – יואב בר-לב) ויין נייט – סטן פודולאק (בדיבוב העברי – צחי נוי) תרזה רנדל – חואניטה ג'ורדן (בדיבוב העברי – יסמין גמליאל) מנר וושינגטון – ג'פרי ג'ורדן (בדיבוב העברי – דורון בן-עמי) בילי וסט – באגס באני (בדיבוב העברי – אוהד שחר), אלמר פאד (בדיבוב העברי – עמי מנדלמן) די ברדלי בייקר – דאפי דאק (בדיבוב העברי – עמי מנדלמן), טאז השד הטסמני (בדיבוב העברי – מיכה אוזין סליאן) דני דה ויטו – מר סוואקהאמר (בדיבוב העברי – עמי מנדלמן) בוב ברגן – פורקי פיג (בדיבוב העברי – תומר שרון), טוויטי (בדיבוב העברי – דור צויגנבום), מרווין (בדיבוב העברי – ניר רון), האבי וברטי (בדיבוב העברי – גיא נתיב). ביל פארמר – יוסמיטי סם (בדיבוב העברי – עמי מנדלמן), סילבסטר החתול (בדיבוב העברי – תומר שרון), פוגהורן לֶגהורן (בדיבוב העברי – אוהד שחר). ג'ון פוריי – סבתא (בדיבוב העברי – סיון שביט). קט סוסי – לולה באני (בדיבוב העברי – תמי צוברי). מוריס לה מארש – פפה לה פיו (בדיבוב העברי – מיכה אוזין סליאן). ג'וסלין כחול - חנון כתום (בדיבוב העברי – ענת ניב) דארנל סאתלס - מונסטאר כתום (בדיבוב העברי – יורם יוספסברג) יוני מלבים - חנון ירוק (בדיבוב העברי – יסמין גמליאל) ג'ואי קאמאן - מונסטאר ירוק (בדיבוב העברי – מיכה אוזין סליאן) קתרין רייטמן - חנון סגול (בדיבוב העברי – סיון שביט) דוריאן הארווד - מונסטאר סגול (בדיבוב העברי – גיא נתיב) קולין ויינרייט - חנון אדום (בדיבוב העברי – תמי צוברי) דוריאן הארווד - מונסטאר אדום (בדיבוב העברי – דור צויגנבום) צ׳אריטי ג'יימס - חנון כחול (בדיבוב העברי – נתי שטיינברג) סטיב קהלה - מונסטאר כחול (בדיבוב העברי – חנן לדרמן) הדיבוב הופק על ידי עוזי פוקס ובוים על ידי הזמרת יסמין גמליאל והשחקנית ענת ניב. אולפן ההקלטות שבו דובב הסרט היה אולפני נ.ל.ס. ערך מורחב – ספייס ג'אם: אגדה חדשה במשך השנים ישנן שמועות על סרט המשך, ב-3 במאי 2016 נודע כי אכן יתרחש סרט המשך בכיכובו של לברון ג'יימס ואת הסרט יביים ג'סטין לין. ב-19 בספטמבר 2018 חשפה חברת האחים וורנר כי לברון ג'יימס יככב בסרט ההמשך, הסרט יבוים על ידי טרנס ננס וראיין קוגלר יפיק את הסרט. הפקת הסרט צפויה להתחיל בקיץ 2019 בתקופת הפגרה מה-NBA. סרט ההמשך צפוי לצאת לאקרנים ב-16 ביולי 2021. ב-30 באפריל 2020, חשף לברון ג'יימס באינסטגרם את הכותרת החדשה של הסרט ספייס ג'אם: מורשת חדשה וגם את הלוגו החדש. אתר האינטרנט הרשמי של ספייס ג'אם ספייס ג'אם, ברשת החברתית פייסבוק "ספייס ג'אם", במסד הנתונים הקולנועיים IMDb (באנגלית) "ספייס ג'אם", באתר נטפליקס "ספייס ג'אם", באתר AllMovie (באנגלית) "ספייס ג'אם", באתר Rotten Tomatoes (באנגלית) "ספייס ג'אם", באתר Box Office Mojo (באנגלית) "ספייס ג'אם", באתר Metacritic (באנגלית) "ספייס ג'אם", באתר אידיבי "ספייס ג'אם", באתר HBO Max (באנגלית) "ספייס ג'אם", באתר Hulu סרטים (באנגלית) "ספייס ג'אם", במסד הנתונים הקולנועיים KinoPoisk (ברוסית) ספייס ג'אם, במיזם "אישים" לתיעוד היצירה הישראלית מערכת ערוץ התרבות, ‏סלאם דאנק, באתר ‏מאקו‏, 3 במאי 2016 ynet, "ספייס ג'אם" חוזר: לברון ג'יימס וריאן קוגלר ישתפו פעולה בסרט המשך, באתר ynet, 19 בספטמבר 2018 איתמר זהר, לברון ג'יימס יככב בסרט ההמשך של "ספייס ג'אם", במאי "הפנתר השחור" יפיק אותו, באתר הארץ, 20 בספטמבר 2018 ספייס ג'אם 2 ייצא לאקרנים ב-16 ביולי 2021, באתר ONE‏, 22 בפברואר 2019 "Space Jam 2 Logo Revealed by Lebron James". Movies (באנגלית). נבדק ב-2020-04-30. James, LeBron (2020-04-30). "2021! pic.twitter.com/4pljFlGtvr". @KingJames. נבדק ב-2020-04-30.